Ons genadige Vader in die hemel, ons vra dat U in hierdie nuwe jaar ons land sal reinig van al die onheile, en u kinders sal beskerm en na u terug bring sodat hulle weer vir U 'n biddende volk sal wees. Ons bid ook dat U vir ons 'n Christenregering sal gee sodat ons met die regte leiding nooit weer so sal verval soos tans nie. Amen.
Vanaf die begin van die Kaapse verversingspos was daar 'n groot behoefte aan allerlei alledaagse noodsaaklikhede waarvan timmer- en brandhout die belangrikste was. In 'n poging om geskikte timmerhout te vind, het vier amptenare op hierdie dag oor Kloofnek gestap en aan die berghange bokant Houtbaai vir die eerste keer 'n inheemse houtbos teengekom.
Gedurende 1777 is 'n derglike onderneming in Outeniekwaland langs die Swartrivier begin. Dit was veral die hoë vervoerkoste wat die Kaapse owerheid gedwing het om uiteindelik in Desember 1786 die eerste werkike ekonomiese groeipunt aan die suidkus te begin met die aanlê van die houtkapperspos in Plettenbergbaai. Johan Fredrik Meding is as opsigter aangestel, terwyl Jan Jacob Jerling 'n skuur vir die opbering van die hout naby die strand gebou het. Reeds in Augustus 1788 is die eerste vrag hout met die skip Meermin na die Kaap vervoer.